शी जिनपिंग चीन के वर्तमान राष्ट्रपति आ चीनी कम्युनिस्ट पार्टी के जनरल सेक्रेटरी बाड़ें। चीनी नाँव परंपरा के अनुसार इनके पारिवारिक नाम 'शी' ह आ 'जिनपिंग' इनकर व्यक्तिगत नाम ह। नवंबर 2012 में शी जिनपिंग चीनी साम्यवादी पार्टी क महासचिव नियुक्त भइल रहले। जिनपिंग चीनी साम्यवादी पार्टी के पुरान नेता शी झोंगशुन​ के बेटा हवें। माओ के बाद इनका के चीन में भइल अबतक के सभसे ताकतवर नेता मानल गइल बा।